wannaphong/clean_thaiwikipedia huggingface dataset:
# แกงชักส้ม
แกงชักส้ม เป็นอาหารไทยประเภทแกง เคยนิยมแพร่หลายในภาคกลาง พริกแกงประกอบด้วยพริกแห้ง หอมแดง กะปิ มีลักษณะคล้ายแกงส้ม โดยแกงชักส้มมีลักษณะคล้ายกับแกงส้มน้ำใส แต่มีรสเปรี้ยวจัดกว่าแกงส้ม แกงชักส้มมีรสเปรี้ยวนำ โดยเกิดจากรสเปรี้ยวซ่าของมะกรูด มีกลิ่นหอมจากผิวและใบมะกรูด กับรสเปรี้ยวกลมกล่อมจากส้มมะขามเปียก มีรสเค็มตาม ไม่ค่อยนิยมใส่ผัก จะเน้นไปที่เนื้อปลาเสียมากกว่า เนื้อสัตว์ที่นิยมนำมาแกง ได้แก่ ปลาสวาย ปลาเทโพ ปลาช่อน หัวปลาเค็ม ปลาดุกทะเล และไข่ปลาริวกิ หากใส่ผักจะใส่ผักบุ้ง บางตำรับใช้ผักกระเฉดแทนผักบุ้ง 

แกงชักส้มต่างจากแกงคั่วส้ม (ที่เป็นที่รู้จักมากคือแกงเทโพ) ตรงที่แกงคั่วส้มมีรสชาติเปรี้ยวนำและแกงด้วยพริกแกงกับกะทิ

ในวัฒนธรรมประชานิยม ปรากฏแกงชักส้มในละครเรื่อง พิษสวาท
# ประธานคณะกรรมาธิการยุโรป
ประธานคณะกรรมาธิการยุโรป  เป็นประมุขแห่งคณะกรรมาธิการยุโรป อันเป็นสถาบันฝ่ายบริหารของสหภาพยุโรป (อียู) ประธานคณะกรรมาธิการยุโรปมีหน้าที่รายงานต่อรัฐสภายุโรป จึงมีเกียรติยศเทียบได้กับหัวหน้ารัฐบาลของนานาประเทศ ประธานคณะกรรมาธิการยุโรปได้รับอำนาจแต่งตั้ง สับเปลี่ยน และปลดกรรมาธิการตามความจำเป็น คณะกรรมาธิการยุโรปเป็นสถาบันเดียวที่มีอำนาจเสนอร่างกฎหมายเพื่อตราบังคับใช้เป็นกฎหมายสหภาพยุโรป

ประธานคณะกรรมาธิการยุโรป, ประธานคณะมนตรียุโรป และผู้แทนระดับสูงของสหภาพยุโรปด้านการต่างประเทศและนโยบายความมั่นคง สามตำแหน่งดังกล่าวคือผู้ที่สามารถทำหน้าที่เป็นตัวแทนของสหภาพยุโรปในการประชุมและการเจรจากับประเทศหรือองค์กรนอกสหภาพยุโรป

ประธานคณะกรรมาธิการยุโรปได้รับการเสนอชื่อโดยคณะมนตรียุโรป และได้รับการเลือกตั้งโดยรัฐสภายุโรป มีวาระดำรงตำแหน่งคราวละห้าปี สามารถดำรงตำแหน่งหลายวาระ ประธานคนปัจจุบันคือ อัวร์ซูลา ฟ็อน แดร์ ไลเอิน
# โชยะ อิชิเงะ
โชยะ อิชิเงะ (20 สิงหาคม ค.ศ. 1990 -) เป็นนักแสดงและนักพากย์ชาวญี่ปุ่น สังกัดอยู่อินเทนชัน ในฐานะนักพากย์ยังเคยสังกัดอยู่แผนกนักพากย์ของสตาร์ดัสต์โปรโมชัน เกิดที่จังหวัดไซตามะ

 ผลงานพากย์ 
 ยูกิโอ VRAINS (ฟูจิกิ ยูซากะ)
 ก็อดซิลล่า ปฐมบทวิบัติโลก (อาริกาวะ ยุง)
 หนุ่มเย็บผ้ากับสาวนักคอสเพลย์ (โกโจ วากานะ)
 ศึกอลวนต่างดาวป่วนโลก (ลูโด ชุบาริเอะ)
 ราชานักล่าอัคคี (โคชิ)
 เรื่องอลวน คน ปีศาจ (นิโนะคุรุ โซวงะ)
# กีฬาแบดมินตันในโอลิมปิกฤดูร้อน 2024 – รอบคัดเลือก
การคัดเลือกสำหรับการแข่งขัน กีฬาแบดมินตันในโอลิมปิกฤดูร้อน 2024 การแข่งขันจะประกอบด้วยนักแบดมินตันทั้งหมด 172 คน โดยมีการแบ่งอย่างเท่าเทียมกันระหว่างชายและหญิง ซึ่งมาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า ระยะเวลาการคัดเลือกจะเริ่มในวันที่ 1 พฤษภาคม ค.ศ. 2023 และจะสิ้นสุดในวันที่ 28 เมษายน ค.ศ. 2024 โดยจะมีการเผยแพร่รายชื่อผู้มีสิทธิ์ขั้นสุดท้ายสองวันหลังจากกำหนดเส้นตาย

คณะกรรมการโอลิมปิกแห่งชาติสามารถส่งผู้เล่นเข้าร่วมแข่งขันได้สูงสุดสองคนต่อรายการในประเภทชายเดี่ยวและหญิงเดี่ยว หากพวกเขาอยู่ใน 16 อันดับแรกของรายการจัดอันดับ "Race to Paris" ตามลำดับ; มิฉะนั้นจะส่งผู้เล่นเพียงคนเดียวจนกว่าจะครบ 38 รายชื่อ ระเบียบการที่คล้ายกันยังใช้กับผู้เล่นที่แข่งขันในการแข่งขันประเภทคู่ เนื่องจากคณะกรรมการโอลิมปิกแห่งชาติสามารถเข้าร่วมได้สูงสุด 2 คู่หากพวกเขาอยู่ใน 8  อันดับแรก และโควต้าส่วนที่เหลือมีสิทธิ์ส่งเพียงคู่เดียวจนกว่าจะถึงโควต้า 16 คู่ 

  สรุปผลการคัดเลือก 
 ประเทศ ชาย หญิง ผสมรวมเดี่ยวคู่เดี่ยวคู่คู่ โควต้า นักกีฬา   1    1      2  2 รวม: 1 NOCs  1  0  1  0  0  2  2

 ประเภทเดี่ยว 
คำอธิบาย
สัญลักษณ์คำอธิบาย Af โควตาทวีป - แอฟริกา Am โควตาทวีป – อเมริกา As โควตาทวีป – เอเชีย Eu โควตาทวีป – ยุโรป Oc โควตาทวีป – โอเชียเนีย Oc โควตาทวีป – โอเชียเนีย  ยกเลิก  ประเทศเจ้าภาพ  โควต้าสากล  การจัดสรรโควตาทวีปที่ไม่ได้ใช้  การจัดสรรโควต้าเจ้าภาพที่ไม่ได้ใช้  การจัดสรรสากลที่ไม่ได้ใช้

 ชายเดี่ยว 
+รายการอัปเดต BWF: 1 พฤษภาคม ค.ศ. 2023 ลำดับ  ผู้เล่น ประเทศ 1 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38

 หญิงเดี่ยว 
+รายการอัปเดต BWF: 1 พฤษภาคม ค.ศ. 2023 ลำดับQR|อันดับที่ผ่านการคัดเลือก} ผู้เล่น ประเทศ 1 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38

 ประเภทคู่ 
คำอธิบาย
สัญลักษณ์คำอธิบาย Af โควตาทวีป - แอฟริกา Am โควตาทวีป – อเมริกา As โควตาทวีป – เอเชีย Eu โควตาทวีป – ยุโรป Oc โควตาทวีป – โอเชียเนีย Oc โควตาทวีป – โอเชียเนีย  ยกเลิก  ประเทศเจ้าภาพ  โควต้าสากล  การจัดสรรโควตาทวีปที่ไม่ได้ใช้  การจัดสรรโควต้าเจ้าภาพที่ไม่ได้ใช้  การจัดสรรสากลที่ไม่ได้ใช้

 ชายคู่ 
+รายการอัปเดต BWF: 1 พฤษภาคม ค.ศ. 2023 ลำดับ  ผู้เล่น ประเทศ 1  1 2   3  4   5   6   7   8   9   10   11   12   13   14   15   16  

 หญิงคู่ 
+รายการอัปเดต BWF: 1 พฤษภาคม ค.ศ. 2023 ลำดับ  ผู้เล่น ประเทศ 1  1 2   3  4   5   6   7   8   9   10   11   12   13   14   15   16  

 คู่ผสม 
+รายการอัปเดต BWF: 1 พฤษภาคม ค.ศ. 2023 ลำดับ  ผู้เล่น ประเทศ 1  1 2   3  4   5   6   7   8   9   10   11   12   13   14   15   16
# ริกะ นางาเอะ
ริกะ นางาเอะ (, 28 กันยายน –) เป็นนักพากย์หญิงชาวญี่ปุ่น เกิดที่จังหวัดไซตามะ อยู่ในสังกัดอาโอนิโปรดักชัน

 ผลงานพากย์ 
 ชมรมสาวรักสนุก (โอลิเวีย)
 นางฟ้าตัวน้อยได้ลงมาโปรดฉันค่ะ (ฮินาตะ โฮชิโนะ)
 คุณอาฮาเรนนี่เข้าใจยากจริง ๆ นะ (น้องสาวของไรโด)
 เก็บเงินต่างโลก 8 หมื่นเหรียญไว้ใช้ยามเกษียณไงคะ (ยามาโนะ มิตสึฮะ)
# คาโอริ มาเอดะ
คาโอริ มาเอดะ (前田 佳織里, まえだ かおり, 25 เมษายน 1996 -) เป็นนักพากย์และ นักร้องชาวญี่ปุ่น เกิดที่เมืองคิตะคิวชู จังหวัดฟุกุโอกะ อยู่ในสังกัดอะมิวส์

 ผลงานพากย์ 
 แบ็กสตรีตเกิร์ลส์ (ทาจิบานะ มาริ)
 เลิฟไลฟ์! ชมรมสคูลไอดอลนิจิกะซากิ (โอซากะ ชิซึกุ)
 คุโรอิสึแห่งแผนกพัฒนาสัตว์ประหลาด (คุโรอิสึ โทกะ)
 เก็บเงินต่างโลก 8 หมื่นเหรียญไว้ใช้ยามเกษียณไงคะ (ซาบีเน)
 สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- (เลกเซีย ฟอน อาร์เซเรีย)
 อิเซไก โชกัง วะ นิโดเมะ เดซุ (เอลกา)
# โชยะ ชิบะ
โชยะ ชิบะ (, 29 สิงหาคม 1995 –) เป็นนักพากย์และนักแสดง ชายชาวญี่ปุ่น เกิดที่โตเกียว อยู่ในสังกัดทอยส์แฟ็กตอรี ส่วนสูง 165 ซม.

 ผลงานพากย์ 
 ขอต้อนรับสู่ห้องเรียนนิยม (เฉพาะ) ยอดคน (อายาโนะโคจิ คิโยตากะ)
 พระจันทร์สวย (อาซึมิ โคตาโร)
 เซลล์ขยันพันธุ์เดือด (เซลล์ B)
 อิโรซุกุเซไกโนะอาชิตะการะ (อาโออิ ยุยโตะ)
 ดาบล่าพญามาร โดโรโระ (ทาโฮมารุ)
 ฮานาโกะคุง วิญญาณติดที่ (มินาโมโตะ โค)
 สเกตลีดดิ้ง สตาร์ส (โจโนอุจิ โซตะ)
 86 -เอทตี้ซิกซ์- (ชิเนย์ โนเซง)
 ขงเบ้ง เจาะเวลามาปั้นดาว (KABE ไทจิง)
 เรื่องอลวน คน ปีศาจ (คาซามากิ มัตสึริ)
 บุลบัสเตอร์ (โอกิโนะ เท็ตสึโร)
 เจ้าหญิงผู้เสียสละกับราชาอสูร (อิลีอา)
# มิยุ โทมิตะ
มิยุ โทมิตะ (富田 美憂とみた みゆ, 15 พฤศจิกายน 1999 -) เป็นนักพากย์และนักร้องชาวญี่ปุ่น เป็นสมาชิกของวง Kleissis และวง Study เกิดที่จังหวัดไซตามะ สังกัดอะมิวส์

 ผลงานพากย์ 
 ไม่เป็นนางฟ้าได้ไหมเนี่ย (เท็มมะ กาบรีล ไวต์)
 ผ่าเหวนรก (ริโก)
 คุมะ คุมะ คุมะ แบร์ (ชูริ)
 สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (อีโนะ มิโกะ)
 ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (เอ็มมา ไบรต์เนส)
 ฝ่าปริศนาตะลุยโลกเบื้องหลัง (เซโตะ อาการิ)
 นักรบสายป่วน ออกปฏิบัติกวน! (นักรบสายป่วน ออกปฏิบัติกวน!)
 บิสโก้ นรชนคนโคตรเห็ด (โอจากามะ จิโรรุ)
 บันทึกการเดินทางต่างโลกของท่านอัศวินกระดูก (จิโยเมะ)
 สไมล์ออฟดิอัสโนโทเรีย (อัลแบร์ตาน้อย)
 พรีม่าดอล (เก็กกะ)
 เอาแล้วไง ยัยแฟนเก่าดันเป็นลูกสาวแม่ใหม่ (ฮิงาชิระ อิซานะ)
 เมดคนนี้มีพิรุธ (นากาชิมะ นัตซึเมะ)
 ชิโนบิโนะอิตโตกิ (สึบากิ ซาโตมิ)
 เรื่องอลวน คน ปีศาจ (คาซามากิ มัตสึริ)
 ชีวิตเกษตรตามใจ ในต่างโลก (ฟลอรา)
# สำนักงานคณะกรรมการการรักษาความมั่นคงปลอดภัยไซเบอร์แห่งชาติ
สำนักงานคณะกรรมการการรักษาความมั่นคงปลอดภัยไซเบอร์แห่งชาติ (ย่อว่า สกมช.) เป็นองค์การมหาชนแบบมีพระราชบัญญัติเฉพาะ ในสังกัดสำนักนายกรัฐมนตรี

สำนักงานคณะกรรมการการรักษาความมั่นคงปลอดภัยไซเบอร์แห่งชาติ จัดตั้งขึ้นเมื่อวันที่ 28 พฤษภาคม พ.ศ. 2562 ตาม พระราชบัญญัติการรักษาความมั่นคงปลอดภัยไซเบอร์ พ.ศ. 2562 โดยเป็นการโอนภาระหน้าที่ ทรัพย์สิน และหนี้สิน จากสำนักงานปลัดกระทรวงดิจิทัลเพื่อเศรษฐกิจและสังคม และสำนักงานพัฒนาธุรกรรมทางอิเล็กทรอนิกส์ กำหนดให้มีหน้าที่รักษาความมั่นคงปลอดภัยไซเบอร์ โดยมีพลโท ปรัชญา เฉลิมวัฒน์ เป็นเลขาธิการ สกมช. ที่มีหน้าที่รับผิดชอบในพระราชบัญญัติ

ต่อมา ในปี พ.ศ. 2565 สำนักงานได้จัดโครงการพัฒนาบุคลากรให้ที่ทักษะด้านไซเบอร์โดยมีเป้าหมาย 3,200 คน ซึ่งเป็นระดับพื้นฐานและระดับเชี่ยวชาญ เพื่อยกระดับความรู้ความสามารถการป้องกัน รับมือ และลดความเสี่ยงจากภัยคุกคามไซเบอร์
# สาธารณรัฐสเปน
สาธารณรัฐสเปน  สามารถหมายถึง
 สาธารณรัฐสเปนที่ 1 (1873–1874)
 สาธารณรัฐสเปนที่ 2 (1931–1939)
# วัดต้นพยอม
วัดต้นพยอม  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปาดังเบซาร์ อำเภอสะเดา จังหวัดสงขลา อยู่ห่างจากด่านปาดังเบซาร์ ด่านพรมแดนไทยมาเลเซียประมาณ 800 เมตร  โดยมีพระปลัดบุญมี คุณากโร เป็นเจ้าอาวาส

วัดต้นพยอมตั้งวัดเมื่อวันที่ 26 พฤษภาคม พ.ศ. 2520 อุโบสถของวัด ได้มีการวางศิลาฤกษ์เมื่อวันที่ 1 มีนาคม พ.ศ. 2563

วัดต้นพยอมเป็นที่ตั้งของศูนย์การศึกษาพระพุทธศาสนาวันอาทิตย์ กรมการศาสนา กระทรวงวัฒนธรรม เป็นที่ประดิษฐานพระบรมสารีริกธาตุ (อัญเชิญจากประเทศอินเดีย พุทธชยันตี 2600 ปี) ศูนย์อบรมวิปัสสนากรรมฐานเยาวชน (ค่ายคุณธรรม) และเป็นที่ตั้งสำนักงานเจ้าคณะตำบล วัดมีการกิจกรรมทางพระพุทธศาสนาตลอดปี มีเครือค่ายองค์กรที่เข้าร่วมกิจกรรม อาทิ โรงเรียน (5 โรงเรียน) ชุมชน และส่วนงานราชการ กิจกรรมบรรพชาสามเณรภาคฤดูร้อน ตั้งแต่ พ.ศ. 2549 ถึง ปัจจุบัน
# อาอิ คากูมะ
อาอิ คากูมะ (加隈 亜衣, かくま あい, 9 กันยายน 1988 -) เป็นนักพากย์หญิงชาวญี่ปุ่น สังกัดอยู่เมาซูโปรดักชัน เกิดที่จังหวัดฟุกุโอกะ

 ประวัติ 
ก่อนเข้าวงการเคยทำงานเป็นสาวออฟฟิศเป็นเวลา 4 ปี ก่อนที่จะมาเข้าสังกัดเมาซูโปรดักชันในเดือนเมษายน 2013

ตั้งแต่เดือนตุลาคมถึงธันวาคมปี 2013 ได้ร่วมกับอิโนริ มินาเสะ ตั้งวง "อิโนริกกุมะ" และอีเวนต์ในโทกุชิมะ ฟุกุโอกะ และโตเกียว

พูดสำเนียงฮากาตะเป็นภาษาแม่ และยังเคยพูดสำเนียงโอซากะได้ด้วย

 ผลงานพากย์ 
 โมโมะคุริ (คุริฮาระ ยุกิ)
 คงจะดีถ้ามีน้องสาวสักคน (ชิรากาวะ มิยาโกะ)
 อาชีพกระจอกแล้วทำไม ยังไงข้าก็เทพ (ฮาตายามะ อาอิโกะ)
 เกิดชาตินี้พี่ต้องเทพ (เอริส โบเรอัส เกรย์รัต)
 ซวยเหลือหลาย เกิดใหม่กลายเป็นดาบ (ฟรัน)
 การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (อีเลีย โครัล)
 ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀ (ราฟีญา บิลฟอร์ด)
 ฮิโรงารุ สกาย! พริตตี้เคียว (นิจิงะโอกะ มาชิโระ)
 รักสุดฟินเลเวล 999 กับยามาดะคุง (ซาซากิ รุนะ)
 ออร์เคสตราบรรเลงฝัน (อากิเนะ ริตสึโกะ)
 สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล- (ลูนา)
# ฮิมิกะ อากาเนยะ
ฮิมิกะ อากาเนยะ (茜屋 日海夏, あかねや ひみか, 16 กรกฎาคม 1994 -) เป็นนักแสดง นักพากย์ นักร้อง ไอดอล ชาวญี่ปุ่น เป็นสมาชิกของกลุ่มไอดอล i☆Ris สังกัดอยู่ 81 โพรดิวซ์ อาเว็กซ์พิกเจอร์ เกิดที่จังหวัดอากิตะ จบการศึกษาจากมหาวิทยาลัยอาโอยามะงากุอิง คณะนิติศาสตร์自身のYouTubeチャンネル（2020年10月25日）で明かしている。

 ผลงานพากย์ 
 พริพาระ (มานากะ ลาละ)
 รีไลฟ์ (ทามาไร โฮโนกะ)
 เรื่องฝันปั่นป่วยของผมกับรุ่นพี่บันนี่เกิร์ล (คามิซาโตะ ซากิ)
 ซุนดะโฮไรซุน (โทโฮกุ คิริตัง)
# สถานีรถไฟฮิญาซ
สถานีรถไฟฮิญาซ (,) เป็นอดีตสถานีรถไฟหลักในดามัสกัสตอนกลาง ประเทศซีเรีย ใกล้กับจัตุรัสอัลมัรญะฮ์

สถานีนี้เปิดบริการในสมัยจักรวรรดิออตโตมันใน ค.ศ. 1907 โดยเปิดเส้นทางส่วนแรกเดินทางลงไปยังตะบูกHejaz Railway: 100 years after the first departure 21/9/2008  จากนั้นใน ค.ศ. 1909 จึงมีการเปิดขบวนรถไฟหมุนเวียนระหว่างดามัสกัสกับมะดีนะฮ์

thumb|right|300px|ภาพถ่ายตอนกลางคืนใน ค.ศ. 2009

อาคารผู้โดยสารออกแบบโดยสถาปนิกชาวสเปนชื่อ เฟร์นันโด เด อารันดา ใน ค.ศ. 1913 ภายหลังอาคารนี้กลายเป็นอนุสรณ์สถานทางประวัติศาสตร์ และมีหัวรถจักรที่ผลิตในประเทศสวิตเซอร์แลนด์จัดแสดงอยู่ข้างหน้า
# คานะ อิจิโนเซะ
คานะ อิจิโนเซะ (, 20 ธันวาคม 1996 –) เป็นนักพากย์หญิงชาวญี่ปุ่น เกิดที่เมืองโอบิฮิโระ จังหวัดฮกไกโด สังกัดอยู่ซิกมาเซเวน ถนัดซ้าย ส่วนสูง 148 ซม.

ประวัติ

ในปี พ.ศ. 2564 อิจิโนเซะได้รับรางวัลนักพากย์หน้าใหม่ยอดเยี่ยมฝ่ายหญิงจากงานเซยูอะวอดส์ ครั้งที่ 15 และในเดือนมีนาคม พ.ศ. 2567 เธอได้รับรางวัลนักพากย์นำยอดเยี่ยมจากงานเซยูอะวอดส์ ครั้งที่ 18

ผลงานพากย์
ซีรีส์อนิเมะ
 ปี ชื่อเรื่อง บท อ้างอิงพ.ศ. 2561 Darling in the Franxx อิจิโกะ  อิโรซุกุเซไกโนะอาชิตะการะคาซาโนะ อาซางิ ไอกัตสึ เฟรนด์! Chihori Kumano  พ.ศ. 2562  Boogiepop and OthersAya Orihata สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ชิโจ มากิ  ฮิโตริ บจจิ โนะ มารูมารุ เซกัตสึ คูราอิ คาโกะ  แฟรี่โกน Marlya Noel  แครอลกับทูสเดย์ Tuesday Simmons  To the Abandoned Sacred Beasts Miglieglia  ดอกเตอร์สโตน โองาวะ ยูซูริฮะ  Senki Zesshō Symphogear XV เอลซา  พ.ศ. 2563  If My Favorite Pop Idol Made It to the Budokan, I Would Die เรนะ   กายาอสูร Chihiro Yoshioka  ได้เวลาลุยแล้ว ท่านประธาน Yutoria  มิวเคิลดรีมมี จิอะ  สารภาพรักกับคุณคางุยะซะดี ๆ ฤดูกาลที่ 2  ชิโจ มากิ  โกลเดนคามุย ฤดูกาลที่ 3 Enonoka  อาคุดามะ ไดรฟ์ Sister พ.ศ. 2564  ดอกเตอร์สโตน: Stone Wars โองาวะ ยูซูริฮะ  โกนหนวดไปทำงานแล้วกลับบ้านมาพบเธอ โองิวาระ ซายุ  สตรีศักดิ์สิทธิ์อิทธิฤทธิ์สารพัดอย่าง มิโซโนะ ไอระ  เคียวไคเซนกิ สงครามจักรกลShion Shishibe พ.ศ. 2565ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม โอลิเวีย รักวุ่นป่วนใจ นินจาสาวสึบากิ Tachiaoi  สารภาพรักกับคุณคางุยะซะดี ๆ -อุลตร้า โรแมนติก- ชิโจ มากิ  รักเรานั้นไว้หลังครองโลก Drone Rabbit   ผ่าเหวนรก: The Golden City of the Scorching Sun Maaa   เอ็กซ์ตรีมฮาตส์ Michelle Jaeger   โมบิลสูทกันดั้ม แม่มดจากดาวพุธ ซูเล็ตตา เมอร์คิวรี / เอริค ซามายา   ดูอิตยัวร์เซลฟ์!! มิกุ สุริเดะ / ปุริน  พ.ศ. 2566  เรื่องอลวน คน ปีศาจ คานาเดะ สึซึ   ไขปมปริศนาภูต ฤดูกาลที่ 2  Marumi Oki   สตรีศักดิ์สิทธิ์อิทธิฤทธิ์สารพัดอย่าง ฤดูกาลที่ 2  มิโซโนะ ไอระ  ดอกเตอร์สโตน: New World โองาวะ ยูซูริฮะ  คุณเอลฟ์โอตาคุ โคอิมาริ อิสึซึ   คำอธิษฐานในวันที่จากลา FRIEREN แฟร์น   ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว Seren Bordeaux  พ.ศ. 2567  แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้- Luna   จอมมารอย่างข้าควรรักภรรยาเอลฟ์อย่างไรดี? เนฟี   แวมไพร์ในหอพักชาย Mito Yamamoto  โลกคู่ขนานกับตำนานวีรบุรุษที่ถูกลืม รินเนะ  นานาเระ ฮานะนาเระ ไอเอดะ มาริ  พ.ศ. 2568 กล่องรักวัยใส  โมริยะ อายาเมะ  ทอฝันบนลานสเกตฮิคารุ คามิซากินักประเมินไร้โชค ที่จริงเทพหลุดโลกอลิซฮันนี่ เลมอน โซดาอิชิโมริ อูกะบานสะพรั่งดั่งอสุราคุโมริ มิซากิโฉมใหม่ ไยบะ เจ้าหนูซามูไรSea Cucumber Man#คอมพาส 2.0: คอมแบท โพรวิเดนซ์ อะนาไลซิส ซิสเต็มRurukaเกิดใหม่เป็นสามัญชนเทสเซีย เอราลิธรักว้าวุ่นในบ้านชิอุนจิชิอุนจิ โคโตโนะให้เป็นแฟนได้ไง ไม่เอาไม่ไหวหรอก (หรือจะไหวนะ!?)โคโตะ ซัทสึกิเทอร์กี!รินะ โกไดไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~โยรูเอะ มิโอะผีนางร้ายจับคู่สาวซื่อ รื้อคดีใหญ่คอนสแตนซ์ เกรล
# ยูเอสเอ 3000 แอร์ไลน์
ยูเอสเอ 3000 แอร์ไลน์  เป็นสายการบินสัญชาติสหรัฐ โดยมีสำนักงานใหญ่อยู่ที่เมืองนิวทาวน์ รัฐเพนซิลเวเนีย ยูเอสเอ 3000 ให้บริการเครื่องบินแอร์บัส เอ320 จำนวน 14 ลำไปยัง 41 จุดหมายปลายทางทั่วอเมริกาเหนือ เที่ยวบินสุดท้ายของสายการบินเกิดขึ้นในวันที่ 30 มกราคม ค.ศ. 2012

 จุดหมายปลายทาง 

ประเทศเมืองท่าอากาศยานหมายเหตุ อารูบาโอรันเยสตัดท่าอากาศยานนานาชาติควีนเบียทริซ บาฮามาสแนสซอท่าอากาศยานนานาชาติลินเดน พินลิง เบอร์มิวดาแฮมิลตันท่าอากาศยานนานาชาติแอล.เอฟ.เวด คอสตาริกาลิเบเรียท่าอากาศกัวนากัสเต สาธารณรัฐโดมินิกันลาโรมานาท่าอากาศยานนานาชาติลาโรมานาเปอร์โตพลาตาท่าอากาศยานนานาชาติเกรโกริโอ ลูเปอรอนปุนตาคานาท่าอากาศยานปุนตาคานาซานโตโดมินิโกท่าอากาศยานนานาชาติลา อิซาเบลลา จาเมกาอ่าวมอนเตโกท่าอากาศยานนานาชาติแซงสเตอร์ เม็กซิโกอากาปุลโกท่าอากาศยานนานาชาติอากาปุลโกโคซูเมลท่าอากาศยานโคซูเมล สหรัฐแอตแลนตาท่าอากาศยานนานาชาติฮาร์ตสฟีลด์–แจ็กสัน แอตแลนตาบอลทิมอร์ท่าอากาศยานนานาชาติบอลทิมอร์/วอชิงตัน เธอร์กู้ด มาร์แชลบอสตันท่าอากาศยานนานาชาติโลแกน

 ฝูงบิน 
thumb|แอร์บัส เอ320-200
ยูเอสเอ 3000 แอร์ไลน์เตยมีเครื่องบินประจำการในฝูงบินดังนี้:
+ฝูงบินของยูเอสเอ 3000 แอร์ไลน์เครื่องบินรวมผู้โดยสารหมายเหตุแอร์บัส เอ320-20014168ทั้งหมดโอนย้ายไปยังวีวาโคลัมเบีย
# วายจีพลัส
บริษัทวายจีพลัส (เดิมชื่อบริษัทฟินิกซ์โฮลดิงส์) เป็นบริษัทสื่อและโฆษณาที่ซื้อขายในตลาดหลักทรัพย์ ซึ่งวายจีเอนเตอร์เทนเมนต์เข้าซื้อกิจการในเดือนพฤศจิกายน ค.ศ. 2014 บริษัทได้เข้าสู่อุตสาหกรรมจัดจำหน่ายเพลง และยังมีส่วนร่วมในการผลิต การจัดจำหน่าย และใบอนุญาตของสินค้าที่เกี่ยวข้องกับเพลงของศิลปิน ในเดือนมกราคม ค.ศ. 2021 ไฮบ์คอร์ปอเรชันและวีเวิร์สคอมพานี บริษัทในเครือด้านเทคโนโลยี เข้าซื้อกิจการ 17.9% ของบริษัทในการขายสินค้าและการจัดจำหน่าย ข้อตกลงคือให้ศิลปินของวายจีเอนเตอร์เทนเมนต์เข้าร่วมวีเวิร์สเป็นการตอบแทน

ประวัติ
วายจีเอนเตอร์เทนเมนต์เข้าซื้อกิจการฟินิกซ์โฮลดิงส์ ซึ่งเป็นบริษัทประชาสัมพันธ์จาก Bongwan Group ในเดือนพฤศจิกายน ค.ศ. 2014 และเปลี่ยนชื่อเป็นวายจีพลัส ยัง มิน-ซ็อก น้องชายของยัง ฮย็อน-ซ็อก ผู้ก่อตั้งวายจีเอนเตอร์เทนเมนต์ ได้รับการแต่งตั้งให้เป็น CEO ของบริษัท โดยวายจีเอนเตอร์เทนเมนต์ถือหุ้น 38.6% ของบริษัท ในปี ค.ศ. 2019 บริษัทได้เข้าสู่อุตสาหกรรมการจัดจำหน่ายเพลง ต่อมาวันที่ 27 มกราคม ค.ศ. 2021 มีการเปิดเผยว่าไฮบ์คอร์ปอเรชันและวีเวิร์สคอมพานี บริษัทในเครือด้านเทคโนโลยี (เดิมคือ beNX) ลงทุน 70 พันล้านวอน (ประมาณ 63 ล้านเหรียญสหรัฐ) ในบริษัท เข้าซื้อกิจการ 17.9% ของบริษัทในการขายสินค้าและการจัดจำหน่าย ข้อตกลงคือให้ศิลปินของวายจีเอนเตอร์เทนเมนต์เข้าร่วมวีเวิร์สเป็นการตอบแทน ในเดือนมีนาคม ค.ศ. 2021 ชเว ซ็อง-จุนได้รับการแต่งตั้งให้เป็นซีอีโอคนใหม่ ในขณะที่ยัง มิน-ซ็อกได้รับการแต่งตั้งให้เป็นกรรมการบริหารของบริษัท

จำหน่ายให้ค่ายที่มีชื่อเสียง
ปัจจุบัน
เกาหลีใต้ (ณ ปี ค.ศ. 2021)
 วายจีเอนเตอร์เทนเมนต์
 เดอะแบล็กเลเบิล
 ไฮบ์คอร์ปอเรชัน
 บิกฮิตมิวสิก
 เพลดิสเอนเตอร์เทนเมนต์
 ซอร์ซมิวสิก
 เจทีบีซี (เลือกวางจำหน่ายเท่านั้น)
 แพ็กทอรีคอมพานี

อดีต
HYPLE (ย้ายไปเอ็นเอชเอ็นบักส์)

บริษัทย่อย
 YG KPLUS
 Moonshot
 Nona9on
 YG Sports
 YG Studioplex
# เทร์รี แมกเดอร์มอตต์
เทร์เรนซ์ แมคเดอร์มอตต์ (เกิด 8 ธันวาคม 1951) เป็นอดีตกองกลางทีมชาติอังกฤษที่เป็นสมาชิกทีมลิเวอร์พูลในช่วงทศวรรษที่ 1970 และต้นทศวรรษที่ 1980 ซึ่งเขาคว้าแชมป์ยูโรเปียนคัพ 3 สมัย และแชมป์ดิวิชัน 1 5 สมัย เขาติดทีมชาติอังกฤษ 25 นัด และเป็นโค้ชให้กับนิวคาสเซิลยูไนเต็ด (สองครั้ง), ฮัดเดอส์ฟีลด์ทาวน์ และล่าสุดเป็นผู้ช่วยผู้จัดการทีมเบอร์มิงแฮมซิตี

 ลงเล่นระดับอาชีพ 
 ช่วงต้นอาชีพ 
แมคเดอร์มอตต์เข้าร่วมทีมบิวรีตั้งแต่ยังเด็กในปี ค.ศ. 1969 เขาลงเล่นทั้งหมด 90 นัดและยิงได้ 8 ประตูก่อนย้ายไปร่วมทีมนิวคาสเซิลยูไนเต็ดในปี ค.ศ. 1973

โจ ฮาร์วีย์ ผู้จัดการทีมนิวคาสเซิลในเวลานั้นให้แมคเดอร์มอตต์เปิดตัวเมื่อวันที่ 19 มีนาคม ค.ศ. 1973 ที่โอลด์แทรฟฟอร์ดเจอกับแมนเชสเตอร์ยูไนเต็ด เขาออกมาจากม้านั่งสำรองแต่ทำอะไรไม่ได้ นิวคาสเซิลแพ้ 1-2

แมคเดอร์มอตต์เข้าถึงรอบชิงชนะเลิศเอฟเอคัพปี 1974 เจอกับลิเวอร์พูล อย่างไรก็ตาม นิวคาสเซิลแพ้ให้กับลิเวอร์พูล 0-3

 ลิเวอร์พูล 
บ็อบ เพสลีย์ ซึ่งเป็นอดีตมือขวาของบิลล์ แชงคลี ได้รับการแต่งตั้งเป็นผู้จัดการทีมลิเวอร์พูลคนใหม่เมื่อจบฤดูกาล 1973–74 แทนที่แชงคลีที่วางมือจากการคุมทีม เขาซื้อแมคเดอร์มอตต์เข้าสู่แอนฟีลด์ในเดือนพฤศจิกายน ค.ศ. 1974 โดยไม่เปิดเผยค่าตัว แมคเดอร์มอตต์เปิดตัวกับลิเวอร์พูลเมื่อวันที่ 16 พฤศจิกายน เช่นเดียวกับฟิล นีลในเกมเมอร์ซีย์ไซด์ดาร์บีเจอกับเอฟเวอร์ตันที่กูดิสันพาร์ก ทั้งสองฝ่ายไม่สามารถทำประตูได้ จบเกม 0-0 แบ่งกันไปทีมละ 1 แต้ม ประตูแรกของแมคเดอร์มอตต์กับลิเวอร์พูลเกิดขึ้นในเกมลีกที่เสมอกับเบิร์นลีย์ 1-1 ที่เทิร์ฟมัวร์เมื่อวันที่ 8 มีนาคม ค.ศ. 1975

ในอีกสองปีถัดมา แมคเดอร์มอตต์พยายามดิ้นรนเพื่อรักษาตำแหน่งผู้เล่นตัวจริงเมื่อได้รับโอกาส  ลิเวอร์พูลได้แชมป์ลีกและยูฟ่าคัพในฤดูกาล 1975–76 แต่แมคเดอร์มอตต์ไม่ได้ลงเล่นมากพอที่จะคว้าเหรียญแชมป์ลีก แม้ว่าเขาจะอยู่ในทีมที่คว้าแชมป์ยูฟ่าคัพก็ตาม มีการคาดเดากันว่าเขาจะย้ายออกจากสโมสรในช่วงซัมเมอร์ปี ค.ศ. 1976 แต่เขาอยู่ที่แอนฟิลด์และกลายเป็นส่วนสำคัญของความยิ่งใหญ่ของสโมสรในฤดูกาลถัดมา

แมคเดอร์มอตต์เป็นผู้เล่นตัวจริงของทีมในปี ค.ศ. 1977 ซึ่งลิเวอร์พูลรักษาตำแหน่งแชมป์ไว้ได้ ในขณะเดียวกัน ประตูของเขาในการเจอกับเอฟเวอร์ตันในรอบรองชนะเลิศของเอฟเอคัพ ในการหมุนและชิปจากริมกรอบเขตโทษ ได้รับการโหวตให้เป็นประตูแห่งฤดูกาลโดยบีบีซีMotson (2010), p. 91. เกมนั้นจบลงด้วยสกอร์ 2-2 โดยลิเวอร์พูลได้แชมป์ในการแข่งขันนัดรีเพลย์ ชัยชนะในยูโรเปียนคัพรอบรองชนะเลิศหมายความว่าลิเวอร์พูลเข้าถึงรอบชิงชนะเลิศทั้งเอฟเอคัพและยูโรเปียนคัพ ซึ่งมีกำหนดจะเล่นตามลำดับที่เวมบลีย์และสตาดีโอโอลิมปีโกที่กรุงโรมภายในสี่วันในเดือนพฤษภาคม ค.ศ. 1977 อย่างไรก็ตาม ลิเวอร์พูลพ่ายแพ้ในเอฟเอคัพรอบชิงชนะเลิศให้กับแมนเชสเตอร์ยูไนเต็ด ซึ่งทำให้ความฝันที่จะเป็น "ทริปเปิลแชมป์" ของพวกเขาจบลง แมคเดอร์มอตต์มีความสุขในอีกสี่วันต่อมา เมื่อเขาเปิดสกอร์ในเกมยูโรเปียนคัพรอบชิงชนะเลิศที่เจอกับโบรุสเซีย มึนเช่นกลัดบัค ซึ่งลิเวอร์พูลเอาชนะไปได้ 3-1

เมื่อวันที่ 6 ธันวาคม ค.ศ. 1977 เขาทำแฮตทริกในเลกที่สองในชัยชนะของลิเวอร์พูลเหนือฮัมบวร์กซึ่งเป็นแชมป์ยูฟ่าคัพในศึกยูโรเปียนซูเปอร์คัพ
# Iurus
Iurus เป็นสกุลของแมงป่องที่อยู่ในวงศ์ Iuridae

สปีชีส์ในสกุลนี้พบในทะเลเมดิเตอร์เรเนียนตะวันออก

สปีชีส์ในสกุลนี้ ได้แก่:

Iurus dekanum 
Iurus dufoureius 
Iurus kinzelbachi
# เหตุโจมตีสถานเอกอัครราชทูตอาเซอร์ไบจานประจำเตหะราน
สถานทูตอาเซอร์ไบจานประจำเตหะรานถูกโจมตีเมื่อวันที่ 27 มกราคม พ.ศ. 2566 ช่วงเวลาประมาณ 08:00 นาฬิกาในเวลาท้องถิ่น ผู้ก่อเหตุย่างผ่านป้อมยามด้วยปืนเล็กยาวจู่โจม เอเค-47 และเปิดฉากยิงภายในสถานทูต ขณะที่เจ้าหน้าที่ของสถานทูตพยายามเกลี้ยกล่อม หัวหน้าฝ่ายรักษาความปลอดภัยสถานทูต ออคฮาน อัคคารอฟเสียชีวิตในเหตุโจมตี ขณะที่เจ้าหน้าที่รักษาความปลอดภัยสองคนได้รับบาดเจ็บ

หลังจากนั้น ผู้ต้องสงสัยคนหนึ่งถูกตำรวจอิหร่านควบคุมตัว สำนักบริการพิทักษ์แห่งอาเซอร์ไบจานเปิดฉากการสอบสวนเหตุโจมตี ประธานาธิบดีอาเซอร์ไบจาน อิลฮัม แอลีเยฟ ประณามเหตุโจมตีอย่างแข็งขัน ฝ่ายอาเซอร์ไบจานถือว่าเหตุการณ์ดังกล่าวเป็น "การกระทำของผู้ก่อการร้าย" กระทรวงการต่างประเทศอาเซอร์ไบจานประกาศอพยพเจ้าหน้าที่สถานทูตประจำเตหะราน เมื่อวันที่ 29 มกราคม ทางการอาเซอร์ไบจานอพยพเจ้าหน้าที่สถานทูตส่วนใหญ่ออกจากเตหะรานและระงับกิจการของสถานทูต

ทางการอิหร่านไม่ถือว่าเหตุโจมตีมีแรงจูงใจจากการเมือง หน่วยงานบังคับใช้กฎหมายของอิหร่านระบุว่า เหตุโจมตีเกิดขึ้นจากเหตุผลส่วนตัว และผู้กระทำผิดมายังที่เกิดเหตุพร้อมกับเด็กเล็กสองคน แม้ว่าภาพจากกล้องโทรทัศน์วงจรปิดที่เผยแพร่จากสถานทูตจะแสดงให้เห็นว่าผู้ก่อเหตุอยู่คนเดียวระหว่างการโจมตี
# Troglotayosicidae
Troglotayosicidae เป็นวงศ์ของแมงป่องที่อยู่ในอันดับ Scorpiones

สกุลในวงศ์นี้ ได้แก่:
 Troglotayosicus Lourenço, 1981
# Karnsophis
Karnsophis เป็นสกุลของงูที่อยู่ในวงศ์ Homalopsidae

สปีชีส์ในสกุลนี้ ได้แก่:
 Karnsophis siantaris Murphy & Voris, 2013
# Kualatahan
Kualatahan เป็นสกุลของงูที่อยู่ในวงศ์ Homalopsidae

สปีชีส์ในสกุลนี้ ได้แก่:
 Kualatahan pahangensis (Tweedie, 1946)
# Mintonophis
Mintonophis เป็นสกุลของงูที่อยู่ในวงศ์ Homalopsidae

สปีชีส์ในสกุลนี้พบในอินเดีย

สปีชีส์ในสกุลนี้ ได้แก่:
 Mintonophis pakistanicus (Mertens, 1959)
# ดมีตรี เปสคอฟ
ดมีตรี เซียร์เกเยวิช เปสคอฟ (เกิด 17 ตุลาคม ค.ศ. 1967) เป็นนักการทูตชาวรัสเซียและโฆษกประจำทำเนียบประธานาธิบดีรัสเซียวลาดีมีร์ ปูตินPeskov, Dmitry Kremlin.ru

 ประวัติและการศึกษา 
ดมีตรีเกิดที่มอสโก พ่อของเขาเซียร์เกย์ เป็นหัวหน้าคณะผู้แทนทางการทูตของโซเวียตในปากีสถาน ใน ค.ศ. 1989 เปสคอฟสำเร็จการศึกษาจาก สถาบันแห่งเอเชียและแอฟริกา ที่มหาวิทยาลัยมอสโก โดยเชี่ยวชาญด้านประวัติศาสตร์และตะวันออกศึกษา ในปีเดียวกัน เปสคอฟเข้าทำงานที่กระทรวงการต่างประเทศ

 งานการเมือง 
ใน ค.ศ. 1990 เปสคอฟได้รับการแต่งตั้งให้ทำงานในสถานทูตโซเวียตประจำกรุงอังการา ประเทศตุรเคีย ในตำแหน่งผู้ช่วยทูตฝ่ายบริหาร ต่อมาเขาได้ดำรงตำแหน่งเลขานุการตรีของสถานทูต ใน ค.ศ. 1994 เขาเข้าทำงานในกระทรวงการต่างประเทศรัสเซียในกรุงมอสโก หลังจากสองปีที่นั่น เขาถูกส่งกลับไปยังอังการาใน ค.ศ. 1996 ด้วยตำแหน่งนักการทูตระดับเลขานุการโท จากนั้นเป็นเลขานุการเอกของสถานทูตรัสเซีย
# Opistocystidae
Opistocystidae เป็นวงศ์ของสัตว์พวกหนอนปล้องที่อยู่ในอันดับ Haplotaxida

สกุลในวงศ์นี้ ได้แก่:
 Crustipellis Harman & Loden, 1978
 Opistocysta Černosvitov, 1936
 Trieminentia Harman & Loden, 1978
# Dorydrilidae
Dorydrilidae เป็นวงศ์ของสัตว์พวกหนอนปล้องที่อยู่ในอันดับ Haplotaxida

สกุลในวงศ์นี้ ได้แก่:
 Dorydrilus Piguet, 1913
# Phreodrilidae
Phreodrilidae เป็นวงศ์ของสัตว์พวกหนอนปล้องที่อยู่ในอันดับ Haplotaxida

สกุลในวงศ์นี้ ได้แก่:
 Antarctodrilus Brinkhurst, 1965
 Astacopsidrilus Goddard, 1909
# Randiellidae
Randiellidae เป็นวงศ์ของสัตว์พวกหนอนปล้องที่อยู่ในอันดับ Enchytraeida

สกุลในวงศ์นี้ ได้แก่:
 Randiella Erséus & Strehlow, 1986
# Alluroididae
Alluroididae เป็นวงศ์ของสัตว์พวกหนอนปล้องที่อยู่ในอันดับ Haplotaxida

สกุลในวงศ์นี้ ได้แก่:
 Alluroides Beddard, 1894
 Barryjamiesonia Ljunström, 1971
 Brinkhurstia Jamieson, 1968
 Kathrynella Omodeo, 1996
 Righiella Omodeo & Coates, 2001
 Standeria Jamieson, 1968
# มัสยิดยัลบุฆอ
มัสยิดยัลบุฆอ  เป็นมัสยิดที่ตั้งอยู่ริมแม่น้ำบะเราะดา ดามัสกัส ประเทศซีเรีย สร้างขึ้นโดยพวกมัมลูกใน ค.ศ. 1264 หรือโดย ยัลบุฆอ อัลยะห์ยาวีใน ค.ศ. 1346–47 ในรัชสมัยอิบราฮิม พาชา (1832–1840) มัสยิดนี้ถูกแปลงเป็นโรงงานบิสกิต ก่อนที่จะถูกรื้อใน ค.ศ. 1974 เพื่อเปิดทางสำหรับการพัฒนาพื้นที่ใหม่ มัสยิดสมัยใหม่สร้างเสร็จในวันที่ 27 ตุลาคม ค.ศ. 2014